Haugesund prestegjeld

Haugesund prestegjeld, fra 1962 benevnt Vår Frelsers menighet, var et prestegjeld tilhørende Haugesund prosti. Det omfattet sogn i Haugesund kommune i Rogaland fylke, og hovedkirken var Vår Frelser kirke.

Haugesunds kirkesogn er nå en del av Haugesund kirkelige fellesråd, og underlagt Haugaland prosti i Stavanger bispedømme i Den norske kirke.

Historikk 

Skáru sókn (norrønt) har sin opprinnelse fra kristningen av landet. Skåre antas å være lagt under Torvastad i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Haugesund prestegjeld med sognene Haugesund og Skaare ble skilt ut fra Torvastad prestegjeld og opprettet som eget sognekall 14. oktober 1879.

Prestegjeldet inngikk i det nye Stavanger bispedømme fra 1. januar 1925.

Haugesund ble ved kronprinsreg. res. av 2. november 1962 delt i Vår Frelsers menighet, Skåre menighet og Rossabø menighet.

Ved avviklingen bestod Haugesund prestegjeld av Vår Frelsers menighet.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Haugesunds historie
Religion i Rogaland
Prestegjeld i Stavanger bispedømme